 Ina gaasi tun jo eeyan meji pa nile Ọbasanjọ, lAbẹokuta : Eeyan meji mi-in ni wọn tun ti di oku bayii latari ina gaasi to tun jo wọn pa ninu ọgba Oluṣẹgun Obasanjọ Presidential LibraryOOPL, lAbẹokuta.Nnkan bii aago mọkanla aarọ Ọjọbọ, Tọsidee, ogunjọ, oṣu karun-un yii, ni awọn ọkunrin meji ti wọn jẹ oniṣẹ-ọwọ, n rọ afẹfẹ gaasi sinu ẹrọ amuletutu kan, eyi to wa ninu Marcque Event Centre ninu ọgba naa, bi gaasi ọhun ṣe gbina lojiji niyẹn, to jo wọn pa.Ẹ oo ranti pe ọjọ Iṣẹgun, Tusidee, ọsẹ yii ni ina gaasi pa eeyan meji ni Conference Hotel, ti i ṣe ti Ọtunba Gbenga Daniel, lAbẹokuta kan naa, ti eeyan mẹta mi-in si fara pa, iyẹn lẹyin iṣẹlẹ to ṣẹlẹ lọsẹ to kọja, ti ina gaasi pa eeyan mẹfa lAbẹokuta kan naa.Laarin ọsẹ meji, ko din leeyan meje to ti gbẹmi-in mi bayii lAbẹokuta, latari gaasi to n bu gbaamu lojiji bi wọn ba ti n fi ṣiṣẹ lọwọ. 